Juventus F.C. (kvinder)

Juventus Football Club er en fodboldklub fra Torino i Italien. Klubben har kælenavnene "Den gamle dame" (italiensk: "La Vecchia Signora") og "Bianconeri" ("de hvide-sorte"). Klubben blev etableret i 2017 og er en del af fodboldklubben Juventus F.C.. Cheftræneren har siden august 2021, været australske Joe Montemurro.

Holdet spiller i toppen af den bedste italienske kvindelige række Serie A, siden deres debutsæson 2017-18 og UEFA Women's Champions League. De har i alt vundet fem italienske mesterskaber, to Coppa Italia-titler og tre Supercoppa Italiana-titler og er på rekordtid blevet et af de største kvindefodboldklubber i verdenen. I 2020-21 blev den den første italienske klub (både kvinder og mænd) til at gå ubesejret igennem sæsonen. Efter deres 2021-22 ligatriumf blev Juventus det første hold til at vinde fem mesterskaber i træk.

De danske landsholdsspillere Sofie Junge Pedersen og Matilde Lundorf har tidligere optrådt for holdet.

Historie 
Kvindeafdelingen i Juventus F.C. blev officielt oprettet den 1. juli 2017, selvom der i forvejen eksisterede andre kvindeklubber i Torino, såsom det opløste Real Juventus og det nuværende Juventus Torino, der også spillede i Bianconeri-farverne, uden at have et samarbejde til Juventus F.C..

Klubben overtog (i samarbejde med Luserna), licensen fra ASD Cuneo Calcio Feminile, som i forvejen havde valgt at trække sit hold ud af Serie A. Italiens fodboldforbund tillod nemlig storklubberne i herrenes Serie A at oprette et professionelt kvindehold fra tidligere amatørklubber.

I klubbens første sæson, 2017-18, vandt klubben mesterskabet overlegent med den tidligere italienske landsholdsspiller Rita Guarino, i spidsen for holdet. Den efterfølgende sæson, 2018-19, gevandt man mesterskabet, vandt Coppa Italia og nåede sekstendedelsfinalerne i UEFA Women's Champions League 2018-19, hvor man blev slået ud af danske Brøndby IF.

Efter fire sæsoner i klubben forlod Guarino Juventus og blev erstattet af australieren Joe Montemurro, som var hentet i Arsenal W.F.C., forud for 2021/22-sæsonen. Juventus vandt deres femte ligatitel i træk og efterfølgende deres tredje Supercoppa Italiana-titel i træk. I 2022 opnåede klubben deres første "The Treble", med både liga-, pokal- og ligacup-titel. De nåede desuden kvartfinalen i UEFA Women's Champions League 2021-22, hvor de dog blev slået ud af franske Olympique Lyonnais Féminin. I gruppespillet blev man toer efter pointlighed med VfL Wolfsburg og Chelsea.

Meritter 
 Serie A
 Vinder (5): 2017–18, 2018–19, 2019-20, 2020-21, 2021-22
 Coppa Italia
 Vinder (1): 2018–19
 Supercoppa Italiana
 Vinder (1): 2019, 2020

Hjemmebane 

Klubben spiller deres officielle ligakampe i Serie A på Juventus Training Center, udenfor Torino i forstaden Vinovo. Anlægget stod færdigt i 2006 og har plads til 400 tilskuere. Holdet deler anlægget med Juventus ungdomsherrehold.

Holdet spiller deres gruppekampe i UEFA Women's Champions League på det store Juventus Stadium, som herrerne benytter som fast hjemmebane. Stadionet har plads til godt 41.000 tilskuere.

I maj 2019 slog man tilskuerrekord for højest antal tilskuere til en kvindefodboldkamp i Italien, med 39.027 mennesker til ligakampen mod storrivalerne Fiorentina Women's F.C..

Aktuel trup

Referencer 

Kvindefodboldklubber i Italien
Fodbold i Italien
Juventus F.C.